SABUY อวดกำไร Q3 โตกว่าเท่าตัว รับรายได้พุ่งกระฉูด
SABUY อวดกำไรไตรมาส 3/64 โตกว่าเท่าตัว มาที่ 56.05 บ. จากปีก่อนกำไร 22.54 ลบ. รับรายได้พุ่งกระฉูด-ได้ส่วนแบ่งรายได้จาก "ชิปป์ สไมล์-ทีบีเอสพี" ส่วนงวด 9 เดือนกำไร 136.82 ลบ. โต 95% จากปีก่อนกำไร 70.26 ลบ.
SABUY อวดกำไรไตรมาส 3/64 โตกว่าเท่าตัว มาที่ 56.05 บ. รับรายได้พุ่งกระฉูด-ส่วนแบ่งรายได้จาก "ชิปป์ สไมล์-ทีบีเอสพี" ส่วนงวด 9 เดือนกำไรโต 95%
8 พ.ย. 2564

บริษัท สบาย เทคโนโลยี จำกัด (มหาชน) หรือ SABUY รายงานผลการดำเนินงานงวดไตรมาส 3/2564 สิ้นสุดวันที่ 30 ก.ย.2564 ดังนี้

โดยผลการดำเนินงานงวดไตรมาสดังกล่าวมีกำไรเพิ่มขึ้น เนื่องจากรายได้จากการขายและให้บริการ 674.6 ล้านบาท เพิ่มขึ้น  276.5 ล้านบาท หรือคิดเป็นร้อยละ 69.5 จากช่วงเดียวกันของปีก่อนหน้า และเพิ่มขึ้น 277.1 ล้านบาท หรือร้อยละ 69.7 จากไตรมาสที่ผ่านมา เป็นผลมาจากการที่บริษัทสามารถรักษาฐานรายได้จากการให้บริการผ่านตู้เติมเงินตลอดจนธุรกรรมต่างๆ ไว้ได้อย่างดีแม้ว่าจะถูกกระทบจากวิกฤติการณ์ COVID-19
รวมไปถึงรายได้จากการขายบริการระบบฟู๊ดคอร์ทของศูนย์อาหารยังคงเติบโตได้ดี มีผู้เช่าในระบบศูนย์อาหารเพิ่มขึ้น 14 ราย จากไตรมาสก่อนหน้านี้ และยังมีรายได้จากการพัฒนาระบบให้กับลูกค้าอีกด้วย ในส่วนรายได้จากการขายสินค้าจากตู้ขายสินค้าอัตโนมัติยังคงปรับตัวได้ดี โดยมีการขยายปริมาณการติดตั้งตู้อัตโนมัติและตู้น้ำมันที่เพิ่มขึ้นจากการได้รับความนิยมและสะดวกสบายในการเข้าถึง ทั้งในส่วนของชุมชน ร้านค้า โรงงาน และออฟฟิศ อีกทั้งการที่ชิปป์สไมล์สามารถขยายสาขาได้อย่างก้าวกระโดดเป็น 4,040 สาขาประกอบกับบริษัทมีรายได้จากการรับรู้ส่วนแบ่งรายได้จากบริษัทร่วมเข้ามาในไตรมาสนี้จากการลงทุนในบริษัท เอ.ที.พี. เฟรนด์ เซอร์วิส จํากัด (ชิปป์ สไมล์) และจากบริษัท ทีบีเอสพี จํากัด (มหาชน)